Neuvoston direktiivi 80/608/ETY, annettu 30 päivänä kesäkuuta 1980, elintarvikkeena käytettäviä kaakao- ja suklaatuotteita koskevan jäsenvaltioiden lainsäädännön lähentämisestä annetun direktiivin 73/241/ETY muuttamisesta seitsemännen kerran



Virallinen lehti nro L 170 , 03/07/1980 s. 0033 - 0034

Suomenk. erityispainos Alue 13 Nide 10 s. 0208

Kreikank. erityispainos: Luku 13 Nide 11 s. 0005

Ruotsink. erityispainos Alue 13 Nide 10 s. 0208

Espanjank. erityispainos: Luku 13 Nide 11 s. 0029

Portugalink. erityispainos: Luku 13 Nide 11 s. 0029



NEUVOSTON DIREKTIIVI, annettu 30 päivänä kesäkuuta 1980, elintarvikkeena käytettäviä kaakao- ja suklaatuotteita koskevan jäsenvaltioiden lainsäädännön lähentämisestä annetun direktiivin 73/241/ETY muuttamisesta seitsemännen kerran (80/608/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 100 artiklan, ottaa huomioon komission ehdotuksen(1), ottaa huomioon Euroopan parlamentin lausunnon(2), ottaa huomioon talous- ja sosiaalikomitean lausunnon(3), sekä katsoo, että neuvoston direktiivin 73/241/ETY(4), sellaisena kuin se on viimeksi muutettuna direktiivillä 78/842/ETY(5), liitteessä II olevan 2 kohdan b alakohdan iii alakohdan mukaisesti jäsenvaltiot voivat säilyttää mahdollisuuden sallia saman liitteen 2 kohdan a alakohdan iii alakohdassa lueteltujen emulgointiaineiden käytön kaakao- ja suklaatuotteissa, ammoniumfosfatidien (fosfatidihappojen ammoniumsuolojen) käyttö näyttää olevan teknologisesti edullista, koska ne eivät kaakao- ja suklaatuotteisiin lisättyinä muuta kyseisten tuotteiden organoleptisiä ominaisuuksia, fosfatidihappojen ammoniumsuolojen käytöstä ei aiheudu vaaraa kansanterveydelle, koska lesitiinejä koskevien liitteessä I olevan 6 kohdan säännösten soveltamiseen liittyy, että vahvistetaan fosfatideille kokonaismäärä, jota ei valmiissa tuotteessa saa ylittää ja joka on säädetty ottaen huomioon kaakaopapujen luonnonmukainen fosfatidipitoisuus, kaikille jäsenvaltioille tulisi sen vuoksi antaa mahdollisuus sallia näiden aineiden käyttö ja päättää myöhemmin saadun kokemuksen perusteella mahdollisuudesta käyttää tuotetta yleisesti kaikkialla yhteisössä, päätöstä glyserolipolyrisiinioleaatin ja sorbitaanitristearaatin käytön laajentamisesta kaakao- ja suklaatuotteissa tulisi lykätä, kaakao- ja suklaatuotteiden käyttöä koko yhteisössä koskevien luotettavien tietojen puuttumisen vuoksi ei ole mahdollista arvioida, millaisia määriä näitä kahta ainetta kuluttajat voisivat nauttia; sen vuoksi tällä hetkellä ei ole varmuudella vahvistettavissa, ettei niistä ole mitään vaaraa ihmisen terveydelle, ja lisäksi näiden aineiden käytön perustelemiseksi teknologian kannalta on tarpeen suorittaa perusteellisia lisätutkimuksia, ON ANTANUT TÄMÄN DIREKTIIVIN: 1 artikla Muutetaan direktiiviä 73/241/ETY seuraavasti: 1. Lisätään liitteeseen II seuraava kohta: "1. a) Jäsenvaltiot voivat sallia fosfatidihappojen ammoniumsuolojen lisäämisen liitteessä I olevassa 1 kohdassa tarkoitettuihin kaakao- ja suklaatuotteisiin, lukuun ottamatta kaakaorouhetta. Tuotteen nimeen on liitettävä selitys tästä lisäyksestä ja sen prosenttimäärästä, paitsi kun fosfatidihappojen ammoniumsuoloja on lisätty liitteessä I olevassa 1.16-1.28 alakohdassa tarkoitettuihin tuotteisiin. Jos käytetään fosfatidihappojen ammoniumsuoloja, on noudatettava myös liitteessä I olevan 6 kohdan 3 alakohdassa säädettyjä enimmäisprosenttimääriä. Neuvosto voi perustamissopimuksen 100 artiklassa määrättyä menettelyä noudattaen sisällyttää tämän aineen liitteeseen I." 2. Korvataan liitteessä II olevan 2 kohdan a alakohdan iii alakohta seuraavasti: "iii) polyglyserolia, polyrisiinioleaattia ja sorbitaanitristearaattia liitteessä I olevan 6 kohdan 1 alakohdassa tarkoitettuihin suklaatuotteisiin." 3. Korvataan liitteessä II olevan 2 kohdan b alakohdan iii alakohdassa päivämäärä "20 päivänä kesäkuuta 1979" päivämäärällä "31 päivänä joulukuuta 1983". 2 artikla Tämä direktiivi tulee voimaan 21 päivänä kesäkuuta 1979. 3 artikla Jäsenvaltioiden on toteutettava tämän direktiivin noudattamisen edellyttämät toimenpiteet. Niiden on ilmoitettava tästä komissiolle viipymättä. 4 artikla Tämä direktiivi on osoitettu kaikille jäsenvaltioille. Tehty Luxemburgissa 30 päivänä kesäkuuta 1980. Neuvoston puolesta Puheenjohtaja V. BALZAMO (1) EYVL N:o C 89, 10.4.1980, s. 5 (2) EYVL N:o C 34, 11.2.1980, s. 103 (3) EYVL N:o C 247, 1.10.1979, s. 12 (4) EYVL N:o L 228, 16.8.1973, s. 23 (5) EYVL N:o L 291, 17.10.1978, s. 15